| Baires dokumentacija Batch image resizer - Qt4 GUI application

|

Zašto Baires?
Baires, za razliku od drugih programa, vas ne pita koje fotografije želite da smanjite. On smanjuje sve fotografije koje nadje u izvornom direktorijumu. Projektovan je da smanji veliku kolicinu fotografija na najlakši mogući način.
Ova osobina je naroćito zgodna kada, u većini, koristite iste direktorijume kao, recimo, smanjivanje fotografije sa digitalnog foto aparata u direktorijum gde obično smeštate smanjene slike (verovatno za slanje prijateljima ili porodici).
Kako Baires čuva podešavanja koja ste koristili zadnji put, obicno je samo potrebno kliknuti na dugme da se posao završi. Ne može biti jednostavnije.
Podržani formati
Baires, trenutno, podržava JPEG, PNG, TIFF i BMP arhive.
Direktorijumi
Kao što sami naslovi kontrola kažu, direktorijum sa slikama treba da bude onaj gde stoje slike original veličine, tj slike koje treba smanjiti. Možete ručno upisati putanju do direktorijuma ili pritisnuti "pregled" da bi odabrali direktorijum vizelno. Sve slike posle obrade će biti snimljene u direktorijum "za smanjene slike".
Direktorijumi mogu biti isti, ali u tom slučaju, prefiks mora da bude popunjen.
"Smanji na" kontrola
"Fabrički", Baires ima 3 definisane opcije: "1024x768", "800x600" and "Custom". Prve dve će smanjiti sliku na odabranu veličinu (ŠIRINAxVISINA). Ne brinite, Baires je inteligentan i slike koje su uspravne, biće pravilno smanjene.
Ako odaberete "Custom" opciju, kontrole za ručno podešavanje visine i širine će biti omogućene. Tu možete sami podesiti veličinu koja vam treba. Međutim, tada Baires neće obraćati pažnju na orijentaciju slike već će smanjiti sliku baš kako ste podesili, bez obzira da li je slika uspravna ili položena.
Veličinu koju ste tako podesili, možete dodati u kontrolu za predefinisane veličine. Tako dodata i odabrana veličina će uzimati u obzir orijentaciju slike. Kasnije, možete manipulisati dodatim veličinama iz ekrana za podešavanja.
Prefiks
Štagod da je napisano u kontroli za prefiks će biti dodato ispred imena fajla. Na primer, ako je original ime "DSC0023.JPG" i prefiks je podešen na "mala_", smanjena slika će se zvati "mala_DSC0023.JPG".
Prefiks je obavezan ukoliko su oba direktorijuma (sa slikama i za smanjene slike) ista.
Kvalitet
Što je broj veći, kvalitet slike je bolji, ali je veća veličina fajla na disku. Ispitivanjem, zaključio sam da je vrednost 75 optimalni odnos veličine i kvaliteta. Savet je da ispitate koja vrednost vama najvise odgovara.
Smanivanje
Kada pritisnete dugme "Kreni", Baires će krenuti da smanjuje sve slike, konfigurisanih formata, koje nadje u zadatom direktorijumu. Dugme "prekini" će biti omogućeno ako želite da prekinete proces.
Povratne informacije
Svaka sugestija, pitanje i informacija o grešci u programu je dobrodošla.Email: beli0135 [at] gmail [DOT] com. Zamenite [at] sa @, i [DOT] sa tačkom.